sasicodes/solvari-1 huggingface dataset:
மகிழ்ச்சியின்றி எந்த மாபெரும் சாதனையும் வெற்றிச் சிகரங்களைத் தொட்ட அத்தனை பேரும் தங்கள் வேலையை நினைத்து சலித்துக் கொண்டதே இல்லை.
பார்வை குறையுடைய மாணவி பெனோ செபன் தனது குறையை ஒரு பொருட்டாக கருதி முடங்கி விடாமல் முயன்று படித்து ஐ.ஏ.எஸ்.தேர்வில் வெற்றி இருக்கிறதோ அதை நினைத்து மகிழ்ச்சியுடன் வாழ்வில் முன்னேறலாம் என்று நமக்கு அறிவுரையாக தந்திருக்கிறார்.
இப்படி எல்லாம் இருப்பதனால் வாழ்க்கையை ஒதுங்கி நின்று வேடிக்கை பார்ப்போருக்கு வாழ்க்கை ஒரு நாடகமாகவும் ரசிக்க வேண்டிய விளையாட்டாகவும் தோன்றுகிறது.
நான் வாழ்க்கைச் சுழல்களில் அனுபவச் சிக்கல்களில் ஆழ்ந்து விடாது வாழ்வின் ஒரு ஓரத்தில் நின்று வாழ்க்கையையும் மனிதர்களையும் வேடிக்கை பார்த்து வருகிறேன்.
ஒளிப் பூக்கள்போல் இனிமையாகச் சிரித்துக் குலுங்கும் விளக்குகளின் மத்தியில் பேரொளிச் சுடரெனத் திகழ்ந்தாள் அகிலாண்ட நாயகி.
கருவறையின் புனிதச் சூழல் குளுகுளு விளக்குகளின் ஒளியினாலும் பன்னிற மலர்களின் வனப்பாலும் வாசனைப் பொருள்களின் நறுமணத்தாலும் சிறப்புற்று விளங்கியது.
அந்த இடத்துக்கு தெய்வீகத்தன்மை தந்து நின்ற அகிலாண்டநாயகி திரு உருவம் அர்ச்சகரின் பக்தி சிரத்தையான சிங்காரிப்பினால் உயிர் பெற்று இலங்கியது.
கன்னக் கனிந்த அன்னையின் கரிய திரு முகத்தில் அருள் ஒளி சிந்தும் விழிகளும் குமின் சிரிப்பு நெளியும் உதடுகளும் சன்னிதியில் கைகூப்பி நினிற ராமலிங்கத்தை நோக்கிச் சிரிப்பது போலவே தோன்றின.
தேவியின் திருமுகத்தையே வைத்த கண் வாங்காது பார்த்து நின்ற ராமலிங்கம் அம்மா தாயே என்னை காப்பாற்று என்று வணங்கி தன் கன்னங்களில் அடித்துக்கொண்டார்.
பட்டர் கர்ப்பூர வில்லைகள் வரிசையாய் அடுக்கடுக்காய் கொளுத்தப் பெற்ற அடுக்குச் சூடத் தட்டை கைகளில் பற்றி தனி லயத்துடன் மேலும் கீழுமாக லேசாக அசைத்து அசைத்து ஆட்டி நடன தீபாராதனை பண்ணி நின்றார்.
சுடுற கஞ்சியை காலில் கொட்டிக் கொண்டது போல் தவித்தாயே நேரமாச்சு நேரமாச்சு சீக்கிரம் போகணும் என்று ரொம்பவும் பரபரப்பு காட்டினாயே இப்போ பறக்கலியா?
என்னை மன்னித்து விடு என்று உருக்கமாக வேண்டிக் கொண்டு அன்னையை உள்ளத்தில் நினைந்து கண்மூடிக் கரம் குவித்து வணங்கி நின்றார் ராமலிங்கம்.
சிவபுரத்திலிருந்து பஸ் பிடித்து ஐந்து மைல்களுக்கு அப்பால் உள்ள ஜங்ஷனுக்குப் போய் எக்ஸ்பிரஸ் ரயிலில் பிரயாணம் போகவேண்டும்.
ஏயம்மா எவ்வளவு நேரம் கிடக்கு கோயிலுக்கு வந்து அம்பாளை தரிசித்து பூசையில் கலந்து பிரசாதமும் வாங்கிக் கொண்டு போக தாராளமா நேரம் இருக்கும்.
திரை விலகியதும் ஒளிரும் விளக்குகளின் வெளிச்சத்தில் அம்மனின் திரு உருவம் உயிர்பெற்றுச் சிரித்து நிற்கும் திவ்யமங்கள சொரூபமாகத் திகழ்ந்தது.
நல்லாயிருக்குதே நியாயம் இத்தனை நேரம் இருந்து போட்டு பூஜைப் பிரசாதம் பெற்றுக் கொள்ளாமல் போவ தாவது இருங்க இருங்க இதோ ஆச்சுது என்றார் மற்றவர்.
மற்றவர்களிடம் விடைபெற்றுக் கொண்டு அகிலாண்ட நாயகியின் உருவத்தை அவர் திரும்பிப் பார்த்தபோது மீண்டும் அந்த புன்னகை அவரை வீசிகரித்தது.
இன்னும் கொஞ்ச நேரம் என்பது அந்த ஊர் பஸ்களைப் பொறுத்த வரை ஒவ்வொரு நாள் ஒவ்வொரு நேரத்தில் வெவ்வேறு கால அளவாக அமையும்.
வழக்கமான இச்செயலினால் பாதிக்கப்படுகிற பஸ் பயணிகள் வழக்கமாகப் புலம்புகிற குறை கூறல்களை இந்த பஸ்ஸின் பயணிகளும் புலம்பினார்கள்.
ராமலிங்கம் ஜங்ஷன் ஸ்டேஷனை அடைந்த போது எக்ஸ்பிரஸ் ரயில் புறப்பட்டுச் சென்று ஐந்து நிமிஷங்கள் ஆகியிருந்தன.
நல்ல பிளஷர் கார் ரயில் கட்டணத்துக்கு மேலே ஒரு ரூபா கொடுத்தால் போதும் ஜம்னு உட்கார்ந்து எக்ஸ்பிரஸை விட வேகமாப் போயி சீக்கிரமே நகர் சேர்ந்திடலாம் அவர் அருகில் வந்து இதைச் சொன்னவனின் குரல் அவரது ஆசையை தூண்டியது.
அப்போதும் குறும்பும் பரிவும் அருளும் கலந்த புன்னகை யோடு அவரையே பார்த்த அன்னையின் திருமுகம் அவர் உள்ளத்தில் பளிரென்று நிழலிட்டு மறைந்தது.
ராமலிங்கமும் மற்றவர்களும் காலம் துணைபுரிந்திருந்தால் ஏறி பயணம் செய்திருக்கக் கூடிய செய்திருக்க வேண்டிய எக்ஸ்பிரஸ் ரயில் இடை வழியில் ஒரு இடத்தில் தண்டவாளம் பெயர்ந்து தடம் புரண்டு விபத்துக்கு உள்ளாகியிருந்தது.
அன்னையின் குறும்புத்தனமும் பாசமும் பிரியமும் நிறைந்த புன்னகை இப்பவும் அவர் கண்முன்னே களிநடம் புரிவதுபோன்ற உணர்வு அவருக்கு ஏற்பட்டது.
அம்மா அகிலாண்டநாயகி... வேறு எதுவும் கூறமுடியாத உணர்ச்சித் தழுதழுப்புடன் அந்த இடத்திலேயே கரம் குவித்து வணங்கினார் ராமலிங்கம்.
அல்லது மேலும் எதிர்நோக்கி நின்ற புதிய பிரச்சினைகளை மனம் அசை போட்டதால் எழுந்த அனல்மூச்சுதானோ என்னவோ கமலத்துக்குக் கல்யாணம் எல்லாருக்கும் மகிழ்ச்சி அளித்த பெரிய விஷயம்.
எதிர்பார்ப்புகளையும் ஆசைகளையும் தன்னுள் விதைத்து அன்றாடம் பசுமைக் கனவுகளை அறுவடை செய்துவந்த பெண் உள்ளம் காலஓட்டத்தில் கூம்பிக் குவிந்து ஏக்கப் பெருமூச்சுகளை விட்டுக் கொண்டிருக்கும்படியான சூழ் நிலையே வளர்ந்தது.
கமலத்துக்கு இன்னும் கல்யாணம் பண்ணாமல் வீட்டோடு வைத்திருக்கிறீர்களே என்று வக்கணை கொழித்தார்கள் அக்கம் பக்கத்தினரும் உற்றார் உறவினரும்.
அவர்களுடைய மற்றும் சமூக மனிதர்களுடைய சின்ன மனசை சிறியதோர் கடுகு உள்ளத்தை சுயநலத்தை பேராசையை வியாபாரப் போக்கை சிவசிதம்பரம் சந்திக்க நேரிட்டது கல்யாண முயற்சிகளின் போது கல்யாணம் என்பது ஆயிரம் காலத்துப் பயிர் என்று வாய்கிழியப் பேசுகிறார்கள்.
ஓர் இடத்தில் பேசி முடிவாகப் போகிற கட்டத்தில் மற்றொரு பெண்வீட்டுக்காரர் ஆயிரம் இரண்டாயிரம் அதிகம் தருவதாக ஆசை காட்டியதும் மனிதத் தன்மையை காற்றிலே விட்டு விட்டு பணத்தாசையோடு செயல்பட்டார்கள்.
கன்னி கமலம் மணமகள் வேடம் தாங்கி கல்யாண நாடகத்தில் சந்தோஷமாக நடித்து திருமதி சந்திரசேகரன் என்ற பதவி ஏற்று மாப்பிள்ளை வீடு போய்ச் சேர்ந்தாள்.
மணமகளே மருமகளே வாவா உன் வலது காலை எடுத்து வைத்து வாவா குலமிருக்கும் குணம் இருக்கும் வாசல் எங்கள் வாசல்.. என்று ஒலி பெருக்கிகள் ஒலமிட்டு வரவேற்றதில் ஒன்றும் குறைச்சல் இல்லை உரிய முறைப்படி பண்டபாத்திரங்கள் பலகார வகைகள் முதலிய சகல சீர்சிறப்புகளுடனும் அந்த வீட்டிலே கொண்டு கமலத்தை சேர்த்துவிட்டு வந்த சிவசிதம்பரம் நிம்மதியாகப் பெருமூச்சு விட்டார் என்றால் அது நியாயமேயாகும்.
ஒருநாள் கமலத்துக்குக் கல்யாணமாகி ஆறேழு மாதங்கள் கழிந்தபோது சிவசிதம்பரம் காலை உணவு சாப்பிட்டு விட்டு ஈஸிச்சேரில் சாய்ந்திருந்த சமயம் வாசல் கதவு தட்டப்பட்டது.
துடைகாலி துப்புக் கெட்ட மூதேவி விடியாமூஞ்சி தரித்திரப்பீடை சனிப்பாடை நீ அடி எடுத்து வைத்ததிலிருந்து இந்த வீட்டிலும் மூதேவி புகுந்துவிட்டது.
உண்மையில் ஒரு பெண்ணின் கல்யாணம் அவள் வாழ்க்கையில் புதியபுதிய பிரச்சினைகள் புகுவதற்கு வழிசெய்யும் வாசலாகத்தான் இருக்கிறது என்றார் நண்பர்.
ஆண் என்ற எண்ணமே சமூகத்தில் பெரும்பாலருக்கு ஒரு திமிரை கர்வத்தை பேராசையை பெண்ணை அடக்கி ஆளும் விருப்பத்தை மனைவியை அடிமை போல் கருதும் போக்கை எல்லாம் தந்து கொண்டிருக்கிறது.
பெண்ணை வாழ்க்கைத் துணையாக மதிக்கும் பண்பைவிட பெண்ணைக் கொண்டு தனது அந்தஸ்தை உயர்த்திக் கொள்ள வேண்டும் வாழ்க்கை வசதிகளைப் பெருக்கிக்கொள்ள வேண்டும் தனது சுகசவுகரியங்களையும் பலவிதமான தேவைகளையும் பூர்த்தி பண்ண வேண்டும் என்ற நினைப்பும் நடப்புமே ஆண் களிடம் காணப்படுகிறது.
சுகமாய் சவாசனம் பயின்று கொண்டிருக்கிற மனசாட்சி சிலபேருக்கு என்றைக்காவது திடும்விழிப்பு பெற்று குடை குடை என்று குடைந்து முன் எப்பவோ பண்ணிய பாபத்துக்கு அல்லது தவறுக்கு பரிகாரமாக இப்போது செயல் புரியும்படி தூண்டி துளைப்பது ஏனோ தெரியவில்லை.
மனித மனம் மனசாட்சி என்பதெல்லாம் விசித்திரமான தத்துவம் என்றோ எளிதில் விளங்கிக் கொள்ள முடியாத புதிர் என்றோதான் எண்ணவேண்டி இருக்கிறது.
வடக்கே ஒரு ஊரில் எவனோ ஒருவன் எப்பவோ ஒரு காலத்தில் ரயிலில் டிக்கெட்டு வாங்காமலே பிரயாணம் செய்திருந்தானாம் பலப்பல வருடங்களுக்குப் பிறகு இப்போ அவன் தனது தவறை உணர்ந்து வருத்தப்பட்டு ரயில் கட்டணமும் அபராதத் தொகையும் சேர்த்து ரயில்வே நிர்வாகத்துக்கு அனுப்பி நல்ல பேரும் பத்திரிகைப் பிரபலமும் பெற்றுக் கொண்டான்.
தெற்கே ஒரு நபரும் அதே மாதிரி மனசாட்சியின் தொந்தரவுக்குப் பணிந்து எந்தக் காலத்திலோ இலவசமாக செய்திருந்த பிரயாணத்துக்கு உரிய பணத்தையும் அதற்கான வட்டியையும் சேர்த்து ரயில்வேக்கு அனுப்பி வைத்தான்.
அநேகம் பேருக்கு சுடுவதே இல்லை போல் தெரியுதே சில பேருக்கு மட்டும் குழிப் பிள்ளையை எடுத்து மடியிலே வச்சு அழுகிற கணக்கிலே அதுவும் புள்ளை மக்கி மண்ணாகி எலும்புகள் கூட உருமாறிப் போவதற்குப் போதுமான காலம் ஆகிவிட்ட பிறகு தன்னெஞ் சறிந்து பொய்த்ததற்காக இத்தன்னெஞ்சு திடீர்ச்சுடுதல் பண்ணுவானேன்?...
இந்த ரீதியிலே மூக்கபிள்ளையின் மனதின் ஒரு பகுதி எண்ண வளையங்களை அதிரப் பண்ணவும் சீ மூதி நீசும்மா கிட என்று அவர் அதன் மண்டையில் ஓங்கி அடித்தார்.
அவர் அதிகமாகப் பயணம் போனதே கிடையாது அகழியில் விழுந்த முதலைக்கு அதுவே சொர்க்கம் என்கிற மாதிரி அவருக்கு சொந்த ஊரான சிவபுரம்தான் சொர்க்கம் ஆகும்.
அல்லது நோட்டுக்கு சில்லறை கொடுக்கிறபோது ஓட்டல் காரனோ ஷாப்காரனோ அல்லது வேறு எவனுமோ கவனப் பிசகாக அதிகப்படியாக ஒரு ரூபா ரெண்டு ரூபா தாள்களை கொடுத்து விடுகிறபோது நம்ம அதிர்ஷ்டம் என்று எண்ணி அதை அமுக்கிக் கொண்டு வந்ததில்லை அவர்.
நின்று பில்படி பணம் இவ்வளவு பாக்கி இவ்வளவு தான் உண்டு ஆனால் தரப்பட்டுள்ள தொகையோ இவ்வளவு இருக்கு என்று எடுத்துச் சொல்லி அதிகப்படியாக வந்ததை திருப்பிக் கொடுத்து விட்டுதான் அவர் வெளியேறுவார்.
சொந்தக்காரர்கள் வீடுகளுக்குப் போவதில்லை மற்றவர்களோடு நெருங்கிப் பழகுவதில்லை ஊர்ப் பொது விவகாரங்களில் அக்கறை கொள்வதில்லை கோயில் திருவிழாக்கள் விசேஷ பூஜைகள் போன்ற சந்தர்ப்பங்களில் ஊராரோடு சேர்ந்து கோவிலுக் குப் போவதில்லை இப்படி எவ்வளவோ சம்பிரதாயங்கள் இல்லையா அவற்றில் எதையுமே அவர் அனுஷ்டிப்ப தில்லை.
ஆனால் ஊர் இழவு ஊர் கல்யாணம் போன்ற நிகழ்ச்சிகளுக்கு அவசியம் தலையைக்காட்ட வேண்டும் என்று சமூகநியதி வரையறை செய்துள்ள பொதுக் காரியங்களுக்கு வேண்டா வெறுப்பாக அவரும் போகத்தான் வேண்டியிருந்தது.
அதாவது விருந்துச் சாப்பாட்டில் பங்கு பற்றுவது இல்லை ரொம்ப நேரம் இருந்து கலகலப்பாக பேசி உற்சாகமாக சிலரை பரிகசித்தும் சிலரால் கேலி செய்யப்பட்டும் பொழுது போக்குவது என்பதெல்லாம் அவருடைய வாழ்க்கை நியதிக்கு அப்பால்பட்ட விஷயங்கள்.
ஊர் இழவு என்றால் சாவு வீட்டுக்குப் போவது நீர்மாலையில் கூட்டத்தோடு கூட்டமாக வாய்க்கால் வரை போய் வருவது பிணத்தைத் தூக்குகிற வரையில் இழவு வீட்டில் காத்திருந்து அப்புறம் பாடையோடு சுடுகாடு வரை போய் ஆகவேண்டியதை எல்லாம் முடித்து கடைசியில் ஆற்றில் குளித்துவிட்டுத் திரும்புவது என்பது தலைமுறை தத்துவமாகக் கையாளப்படுகிற வழக்கமாகும்.
ஒரு வீட்டில் கல்யாணம் நடந்தால் பல தினங்களுக்கு பிறகு நல்ல மாசத்துப் பழம் என்று வாழைப் பழங்களும் சிறிது சீனியும் ஊர் பூராவுக்கும் வழங்குவார்கள்.
மறு வீடு வீட்டு பலகாரம் என்று மைசூர் பாகு லட்டு மற்றும் சில இனிப்பு தினுசுகள் முறுக்கு மிக்ஸ்சர் எல்லாம் கொஞ்சம் கொஞ்சம் வைத்து சொந்தக்காரங்களுக்கு சொக்காரங்களுக்கு வழங்குவர்.
ஒன்றிரண்டு பேர்தான் நாங்கள் என்னத்தை திரும்பச் செய்யப் போகிறோம் எங்களுக்கு ஊர் வழக்கம் வேண்டாம் என்று மறுத்து விடுவார்கள்.
பொம்பிளைகள் சில சமயம் வசையாப் பேசுறதும் வழக்கமாகத்தானே இருக்கு நாங்க அதைச் செய்தோம் இதைசெய்தோம் ஊர்க்காரங்க வயணமா வாங்கிச் சாப்பிட்டாங்க.
சிலபேரைப் பற்றி சில சமயங்களில் அநேகர் பேசுவது உண்டே ஊர் சாப்பாடுன்னு சொன்னா பந்திக்கு முந்தி வந்திருவான் வாய்க்கு ருசியா வழிச்சு வழிச்சுத் தின்பான்.
பெண்டாட்டிக் காரி இருந்தா போன வருசம் நமக்கு அறுபது வயசு நிறைஞ்சதுக்கு சட்டிப்பரிதி சஷ்டியப்தபூர்த்தி கொண்டாடி யிருக்கலாம்.
உறுத்திக் கொண்டே இருந்த மூக்கபிள்ளையின் மனசாட்சி பரிகாரமாக ஒன்று செய்யவேண்டும் ஊருக்கு நாமும் சிறிது பணம் செலவு பண்ணிக் கடனை தீர்க்கணும் என்று ஒரு தீர்மானம் நிறைவேற்றியது.
மிட்டாய் கடையிலே ஸ்வீட் காரம் வாங்கி வந்து பங்கு போட்டு ஊர்வழக்கம் மாதிரி எல்லா வீடுகளுக்கும் சப்ளை பண்ணிவிடலாமே செய்யலாம்தான்.
நம்ம விவகாரமெல்லாம் தான் எல்லாருக்குமே தெரியுமே சும்மானாச்சியும் அர்த்தம் இல்லாமல் இப்படிச் செய்தால் யார் வாங்கிக் கொள்ளுவாங்க?
சித்திரான்னங்களை உண்ண ரொம்ப பேர் பிரியப்படுவார்கள் சிவபுரம் வாசிகள் சித்திரா பெளர்ணமியன்று ஒரு சிறப்பு சித்திரான்ன விருந்து உண்டு மகிழட்டுமே என்று எண்ணினார் அவர்.
மூக்கபிள்ளை எவருடனும் தாராளமாகக் கலத்து பழகுவ தில்லை ஆதலால் யாரும் அவர் வீட்டைத் தேடி வந்து பேசிப் பழகி என்ன ஏது என்று விசாரிப்பது கிடையாது.
இருப்பினும் மூக்கபிள்ளை என்னவோ பண்ணப்போறார் என்று மற்றவர்கள் யூகித்தார்கள் அப்பாவி என்னத்தையும் பண்ணிட்டுப்போறான் என்று ஒன்றிருவர் கருத்து தெரிவித்தார்கள்.
மூக்கபிள்ளையும் தனது எண்ணத்துக்கு தீவிர விளம் பரம் கொடுக்கத் தயாராக இல்லை விருந்து அன்றைக்கு எல்லோருக்கும் சொன்னால் போதுமென்று நினைத்து விட்டார்.
சித்திரா பெளர்ணமி மத்தியானம் விரதச் சாப்பாடு வீட்டிலேதான் சாப்பிடுவாங்க ராத்திரிக்கு நம்ம சித்திரான்னச் சிறப்புச் சாப்பாடு.
காலையிலேயே அழைப்புக்காரன் ஆறுமுகத்தைக் கூப்பிட்டு சிவபுரம் சுகவாசிகள் எல்லோர் வீட்டுக்கும் போய் சித்திரா பெளர்ணமி சித்திரான்னச் சிறப்புச் சாப்பாடு பற்றிச் சொல்லி அழைக்கும்படி ஏற்பாடு.
விசேஷ நாளுக்கு முதல் நாள் அழைப்புக்காரன் வீடு வீடாக போய் நாளைக்கு இன்னார் வீட்டு விசேஷம் தாம்பூலத்துக்கும் சாப்பாட்டுக்கும் அழைச்சிருக்கு என்று சொல்லிப் போக வேண்டும்.
வீட்டிலே இருந்துகிட்டு ஆள் மூலம் சொல்லி அனுப்புவானாம் நாம ஓடிப்போகணுமாம் சாப்பிடற துக்கு நாம என்ன சோத்துக்கு அலைந்துபோயா கிடக்கிறோம்?
நீ வடக்கூர் கீழுர் பக்கம் போயி அங்கே உள்ள ஏழை எளிய பிள்ளைகளை எல்லாம் இங்கே வரசொல்லு ஐயா வீட்டிலே நயினார் நோன்பு பூசை சித்திரான்ன பிரசாதம்னு சொல்லி அனுப்பு.
இருக்கிற சுகவாசிகளுக்கே மேலும் மேலும் விருந்தளிப் பதை விட ஏழை எளியதுக வயிற்றுக்கு சோறு போடுவது ரொம்பப் பெரிய விஷயமாக்கும் சிவபுரம் சின்னப்பண்ணையார் சிங்காரம் நடித்த சினிமா வெளியாகிவிட்டது என்ற செய்தி சிவபுரம் வாசிகளுக்கு பரபரப்பு அளித்தது.
படிப்பை முடித்துக் கொண்டு சிங்காரம் சின்னப் பண்ணையாராய் வீட்டோடு தங்கிவிட்டபோதும் நடிப்புக் கலையில் அவருக்கு இருந்த மோகம் தணியவில்லை.
சீட்டுக்கச்சேரி முக்கிய பொழுதுபோக்கு என்றாலும் அவ்வப்போது பிக்னிக் போவது எப்பவாவது வேட்டைக்கு என்று சொல்லி காடுகள் மலைகள் பக்கம் திரிவது டென்னிஸ் விளையாடுவது போன்ற பொழுதுபோக்குகளில் அவரும் அவருடைய நண்பர்களும் ஈடுபட்டார்கள்.
குறத்தியாக வரும்போது அவர் விலை உயர்ந்த சில்க் புடவை கையில் அருமையான ரிஸ்ட் வாட்ச் கால்களில் ஸ்டைலான ஸ்லிப்பர்கள் அணிந்து வருவார்.
இதுபோன்ற சமயங்களில் சிங்காரத்தைப் பார்க்க நேரிட்டவர்கள் இவருக்கு பைத்தியம் பிடிச்சிட்டுது போலிருக்கு என்றுதான் நினைத்தார்கள்.
சினிமாவிலே நடிக்கிற சான்ஸ் கிடைக்காமல் போனால் ஐயா அவுட் ஆயிடுவார் போலிருக்கே அந்த ஏக்கத்திலேயே பைத்தியம் ஆயிடுவாரு என்று அவரை அறிந்தவர்கள் பேசிக் கொண்டார்கள்.
அவர் சென்னைக்குப் புறப்படுவதற்கு முந்திய நாள் மாலை டிப்டாப்டாக டிரஸ் செய்துகொண்டு குதிரை மீது அமர்ந்து ஜம்மென்று ஊர்வலம் வந்தார்.
எக்ஸ்பிரஸ் புறப்பட்டபோது நம்ம ஊர் ஹிரோ வாழ்க சினிமா ஹீரோ சின்னப்பண்ணை சிங்காரம் அவர்களுக்கு ஜே என்ற கோஷங்கள் ஒலித்தன.
சிங்காரம் வாசலில் சினிமா ஹீரோவுக்கு உரிய தோரணை யோடு நின்று ஒய்யாரமாக போஸ் கொடுத்து அழகாகச் சிரித்து ஸ்டைலாகக் கையசைத்தார்.
அவரைப் பற்றியும் அவர் நடிக்கப் போகிற படம் பற்றியும் கற்பனையோடு சுவாரஸ்யமாக அளந்து மகிழ்ந்தபடி உள்ளூர் அன்பர்கள் பிரிந்து போனார்கள்.
ஊராரின் மனநிலையை அறிந்து வைத்திருந்த தியேட்டர்காரர்களும் நம் ஊர் சின்னப் பண்ணையார் சிங்காரம் நடித்த படம் காணத் தவறாதீர்கள் என்று விளம்பரப்படுத்தி விட்டார்கள்.
இதுவரை சின்னப் பண்ணையார் தலை காட்டவேயில்லையே அவர் நடிச்ச பாகம் படத்திலே இருக்குதோ இல்லையோ என்று முணுமுணுத்தார்கள் சில சந்தேகப் பிச்சுகள்.
ஒரு வேளையைப் போல இன்னொரு வேளை இருக்காது என்று பெரியவர்கள் எச்சரிக்கும் போது ப்சா சாப்பிட்டுது போ என்றோ கிழிச்சுது எனவோ எடுத்தெறிந்து பேசுவான்.
பாழடைந்த வீட்டினுள்ளும் காட்டு வழிச் சந்துகளிலும் பேய் வசிப்பதாகச் சொல்லப்பட்ட இருள் மண்டிய கட்டிடங்களிலும் படுத்து நிம்மதியாகத் தூங்கியவன்தான் அவன்.
ஒரு சாண் தள்ளி செங்கல்லும் சுண்ணாம்பும் கொண்ட அந்தப் பெரிய கட்டி விழுந்திருக்குமானால் அது நேரே அவன் தலைமீது விழுந்திருக்கும்.
விடிந்தபின் மற்றவர்கள் கேட்கக்கூடிய கேள்விகள் பேசக்கூடிய கேலிகள் சொல்லக்கூடிய உபதேசங்கள் விதம்விதமாய் அவனது மனவெளியில் ஒலிக்க அவனை வெட்க உணர்வு பிடித்தது.
சித்ரா என் கனவில் ஒளி வீசும் நினைவே நினைவில் சிரிக்கும் கனவே விழிகளுக்கு விருந்தாக விளங்கிய அழகே உள்ளத்தில் சதா இனிக்கும் அமுதே என் அன்பே... சித்ராவைப்பார்த்து மூன்று மாதங்கள் ஆகிவிட்டன.
என் உள்ளத்தில் எண்ணற்ற அலைகள் பொங்கி எழச் செய்யும் முழுமதியே... சித்ராவின் தோற்றம் இவ்விதமான எண்ணக் கிளர்ச்சிகளை உண்டாக்கி விடும் தான்.
அவர் அவளால் காதலிக்கப்படா விட்டாலும் அவளை அவர் காதலித்து உணர்ச்சி வசப்பட்டு சதா கவிதைப் புலம்பல்களைக் கொட்டிக் கொண்டு இருக்க வேண்டியது அவசியம் இப்படி ஒரு நண்பர் சொன்னார்.
காதல் உதயத்தின் பொன் ரேகைகள் எட்டிப் பார்க்கும் என்று என் விழிச் சாளரங்களைத் திறந்து வைத்து நான் காத்துக் கிடந்த காலத்தின் அளவு தான் எவ்வளவு செம்பட்டு உடுத்து செம்மலர்சூடி செவ்விய கன்னங்கள் தனி ஒளி காட்ட வந்த அழகு மகளே உஷை நிகர்த்த பெண்ணே உன் கண்ணின் சுழற்சி என்னை வெற்றி கொண்டது.
உன் மாதுளை மொக்கு உதடுகளில் மலர்ந்த முறுவல் ஆகா நீ தான் அவள் எவளுக்காக நான் காத்திருந்தேனோ அவளே தான் நீ எனும் சத்தியம் என்னுள் பொறி தெறிக்க வைத்தது.
ஒருநாள் அவன் அழகான ரஸ்தா என்று அவன்கருதிய ஒரு இடத்தில் பாதை ஒரத்தில் அமர்ந்த விண்ணையும் மண்ணையும் கண்டு வியந்து கொண்டிருந்தான்.
பளிச்சிடும் தக்காளிப்பழ வர்ண ஆடையும் நாகரீக உருவமுமாய் மெதுநடை நடந்த யுவதியைக் கண்ட உடனேயே கவிதையாய் வந்த காதலி என்ற சொல் உதயமாயிற்று.
அவள் அவ்வழியே வந்தாலும் வரலாம் என்ற எண்ணத்தோடு வர வேண்டும் எனும் ஆசையோடு அவசியம் வருவாள் என்ற நம்பிக்கையுடன் அவன் அதே இடத்தில் காத்திருந்தான்.
மறுநாளும் அதற்கு மறுநாளும் தினந்தோறும் அந்நேரத்தில் அவ்வழியே தினசரி போயாக வேண்டிய வேலை அவளுக்கு உண்டு என்பதை புரிந்து கொண்ட நம்பிராஜன் நாள்தோறும் அங்கே வந்து காதிருப்பதைத் தனது முக்கிய வேலையாக ஏற்றுக் கொண்டான்.
எனது வாழ்வில் பசுமை புகுத்த வசந்தம் என வந்தவளே உனக்குப் பெயர் சித்ரா ஆகா என்ன அழகான அருமையான பெயர் நீ அழகுகளின் கொலுமண்டபம்.
நம்பி அங்கே கிடந்த மேஜையின் முன் ஒரு நாற்காலியில் உட்கார்ந்த போது அவள் அதை விரும்பாதவளாய் அவனை சீக்கிரம் அனுப்பிவிட வேண்டும் என்ற எண்ணத்தோடு பேசினாள்.
என் வாழ்வில் சிறு நேர வசந்தமாக வந்து வறண்ட கோடையாகி விட்ட சித்ராவுக்கு அன்புக் காணிக்கை நம்பிராஜன் இதை எழுதியதும் அந்த நோட்டை மேஜைமீது கல்யாண அழைப்புகளோடு சேர்த்து வைத்து விட்டு அவன் புறப்பட்டான்.
பிள்ளையாண்டான் பிழைக்கத் தெரியாத பயலாக இருக்கானே ஒழுங்கா ஏதாவது வேலை பார்த்து பணம் சம்பாதித்து உருப்படியாக வாழாமல் நாடகம் நடிப்புன்னு சொல்லி தானும் கெட்டுப்போறதோடு ஊர்ப்பிள்ளைகளையும் கெடுத்துக் கிட்டிருக்கானே என்று சில பெருசுகள் குறைகூறிப் புலம்புவது வழக்கம்தான்.
சிவராத்திரி தமிழ்ப் புத்தாண்டு பிறப்பு கோயில் திருவிழா சமயம் முதலிய விசேஷ நாட்களில் கோயிலை ஒட்டியிருந்த பொட்டல் வெளி ஊரின் திறந்தவெளி அரங்கமாக மாறித் திகழும்.
பெண் வேடங்களில் நடிப்பதற்குத் தகுந்த பையன்களும் இருந்தார்கள் அவனுக்கும் அவன் நண்பர்களுக்கும் கொம்பங்குளம் ஊரில் மட்டுமின்றி பக்கத்து ஊர்களிலும் நல்ல பெயர் கிட்டிருந்தது.
அவ்வாறு நாடகங்கள் நடத்தி ஃபேமஸ் ஆனப்புறம் சினிமா உலகில் புகுந்து பிரகாசிக்க வேண்டும் என்றும் சிங்காரவேலு எண்ணம் வளர்த்தான்.
சினிமாத் துறையிலே நீங்க கண்டிப்பா ஒரு ஸ்டார் ஆக ஜொலிப்பீங்க என்று அவனுடைய நண்பர்கள் குழை அடித்து அவனது கிறக்கத்தை அதிகப்படுத்திக் கொண்டிருந்தார்கள்.
தலைவாரிக் கொள்கிற ஸ்டைல் பார்வை எறிகிற தினுசு நடக்கிற தோரணை டிரஸ் பண்ணிக் கொள்கிற நேர்த்தி முதலிய அனைத்திலும் நாடகமேடைத்தனமும் சினிமாத்தனமும் மின்வெட்டின.
திரும்பி வந்தவர் திருத்தலப் பெருமைகளை அளப்பதற்கு முன்னதாக அவசரம் அவசரமாக ஐயா நம்ம சிங்காரவேலுவை நான் பார்த்தேனே என்று ஒலிபரப்பினார்.
கல்லாவிலே இருந்தவரு என்னையே முறைக்க மாதிரி பார்த்துக்கிட்டிருந்தாரு சட்டுனு எழுந்திருச்சு நின்னு கும்பிட்டபடி என்ன சார்வாள் ஏது இந்தப் பக்கமின்னு விசாரிச்சாரு.
மடையர்கள் மண்ணாந்தைகள் மக்குப் பிளாஸ்திரிகள் மழுங்கடிக்கப்பட்டவர்கள் என்று மற்றவர்களைப் பற்றி மனசுக்குள் திட்டித் திருப்தி கொள்வான் சிங்காரம்.
எப்படியாவது ஏதாவது சாதனைகள் புரிந்து மாமனிதன் என்று தன் பெயரை நிலை நிறுத்திவிட வேண்டும் என்பதே சிங்காரத்தின் எண்ணமாய் ஆசையாய் பெரும் கனவாய் இருந்தது.
அந்த நண்பன் இவனுக்கு அண்ணன் வேலை மெனக்கெட்டு பழம் பத்திரிகைகளில் வருகிற துணுக்குச் செய்திகளை எல்லாம் சேகரித்து வகைப்படுத்தி வெவ்வேறு ஃபைல் போட்டு பாதுகாக்கிறவன்.
ஒரு நாளில் ஒரு பசுமாடு காலையில் எழுந்ததில் இருந்து என்ன செய்யுது எங்கெங்கே போகுது எத்தனை தடவை படுக்குது அப்புறம் எழுந்து எப்படி எங்கெல்லாம் நடந்து திரியுது என்று ஆராய்ச்சி நோக்கில் ஸ்டடி பண்ணி விரிவாக எழுதி வைத்தான்.
முதுகு காட்டி பின்னெக்காட்டி நடந்து முன்னேறியவன் உருண்டு உருண்டே ஊர் வழி போனவர்கள் தாவித் தாவி நடந்தவர்கள் பற்றி எல்லாம் தகவல்கள் இருக்கின்றன என்று நண்பன் விவரித்தான்.
இது என்ன வேலை டவுனில் ஒரு ஜவுளிக் கடையில் ஏதாவது வேலை பார்த்துக் கொண்டு அங்கேயே வாடகைக்கு வீடு எடுத்துக் குடியேறிவிடலாம்.
ரஞ்சிதம் நீ இருக்கிற அழகுக்கு சினிமாவிலே உனக்கு சான்சு கிடைக்கும் நீ சீக்கிரமே ஸ்டாரு ஆகிவிட முடியும்னு அடிக்கடி சொல்லுவாக நீ மட்டும் எட்டாவதோடு படிப்பை நிறுத்தாமல் மேல் கொண்டு படிச்சிருந்தால் உனக்கு இருக்கிற அறிவுக்கு உனக்கு நல்ல வேலை எத்தனையோ கிடைக்கும்.
அல்லது வேறு ஆபீஸ்களிலே வேலை தேடிக் கொள்ளலாம் என்பாக ஊம்ம் என் விதி நான் இந்தப் பாடாவதிப் பட்டிக்காட்டு ஊரிலே வந்து இப்படிப்பட்ட ஒரு வீட்டுக்குள்ளே அடைபட்டுக் கிடக்க நேர்ந்திருக்கு இதுவும் ரஞ்சிதத்தின் புலப்பம் தான்.
பேன்ட் மற்றும் ஸ்டைலான ஷர்ட் அணிந்து விலை உயர்ந்த ஷூ மாட்டிக் கொண்டு பவுடரும் ஸெண்டும் பூசி ஜம்மென்று இருக்க வேண்டும் தன் கணவன் என்று அவள் ஆசைப்பட்டாள்.
பட்டணத்திலேயிருந்து வந்து பத்து நாள் தங்கியிருந்தாரு பட்டணத்தைப் பத்தியும் சினிமா படம் பிடிக்கிறவங்க அதிலே நடிக்கிறவங்க பத்தியும் நிறைய நிறையச் சொன்னாரு.
அடுத்த முறை வாரபோது என்னையும் பட்டணத்துக்கு அழைச்சிட்டுப் போயி சினிமாவிலே நடிக்கதுக்கு சான்சு வாங்கித்தாறேன்னு கூடச் சொன்னாரு தெரியுமா ரஞ்சிதம் ஒருத்தியிடம் ரகசியமாகவும் பெருமையாகவும் இதை சொன்னாள்.
எந்த ஊரையும் ஊர்காரர்களையும் ரஞ்சிதம் மட்டமாகக் கருதினாளோ அவர்கள் அவளை மட்டமாக எடைபோட்டு முத்திரை குத்தி உன் பவிஷூ இவ்வளவுதான் என்று ஒதுக்கிவிட்டார்கள்.
எனக்கும் எங்க குடும்பத்துக்கும் கேவலம் உண்டு பண்ணனும்னே நீ வந்திருக்கே சினிமாவாம் நடிப்பாம் எவனோ சேர்த்து விடுறேன்னு சொன்னானாம்.
அவன் பார்த்த பார்வையும் அவன் நின்ற நிலையும் அப்போது அவனுடைய கைகள் கை விரல்கள் முன் நீண்டு துடித்த துடிப்பும் அவன் அப்படிச் செய்யக் கூடியவன்தான் என்ற நினைப்பை அச்சத்தை அவளுள் விதைத்தன.
ரஞ்சிதத்துக்கு அந்த ஊரும் வீடும் சுற்றமும் சூழலும் பிடிக்காத விஷயங்களாக மட்டுமில்லாது தன்னை ஒடுக்கி அடக்கித் தனது சந்தோஷங்களை சிதைத்து தன்னுடைய வாழ்வையே பாழடிக்கிற பாழ் நிலமாய் படுகுழியாய் பயங்கர நரகமாய் தோற்றம் கொண்டன.
தூரத்து டவுனும் நாகரிகமும் உல்லாசப் பிரியர்களும் அவற்றுக்கும் அப்பால் தொலைதூர நாகரிகப் பெருநகரமும் சினமா உலகமும் குளுகுளு பசுமைகளாய் புன்னகைத்தன.
ரஞ்சிதம் நாகரிக மன்மதன் ஒருவனுடன் அவன் பேச்சையும் சிரிப்பையும் ஆசை வார்த்தைகளையும் நம்பி வீட்டை விட்டுப் போய்விட்டாள்.
ரஞ்சிதம் சினிமாவில் சேரத்தான் போயிருப்பாள் அப்படி ஆசை காட்டித்தான் நாகரிகம் மைனர் அவளை கூட்டிக் கொண்டு போயிருப்பான் என்று குப்புசாமியும் அந்த ஊர்க்காரர்களும் நம்பினார்கள்.
நிஜமான சந்தோஷங்களை அனுபவிக்க மனம் இல்லாத பகட்டி மினுக்கிய நிழல் இனிமைகளையே நாடி அலைந்த ரஞ்சிதம் என்ன ஆனாள் அல்லது ஆவாள் என்று அந்த ஊர் கவலைப்படவில்லை.
அவன் உளம் சோர்ந்து உணர்ச்சிகள் குன்றி செய்வதற்கு எதுவுமற்று செய்யும் வகை என்னவென்று புரியும் சக்தியற்று எதிலுமே ஆர்வமும் அக்கறையும் இல்லாதவனாய் மாறி இருந்தான்.
எதிர்காலம் என்னுடையது என்று உற்சாகத்தோடும் ஊக்கத்தோடும் நம்பிக்கையோடும் ஒலி எழுப்பும் இதயத்துடன் வாழ்க்கைப்பாதையில் தலைநிமிர்ந்து முன்னேற வேண்டிய இளைஞன்.
எதிர்வரும் எல்லாவித அனுபவங்களையும் முகமலர்ச்சியோடு ஏறறு அனுபவித்து அறிவு விசாலம் பெற்று எப்படி எப்படி எல்லாமோ வாழ வேண்டிய வாலிபன்.
பையன் படித்து பட்டம் பெற்று நல்லதொரு உத்தியோகத்தில் அமர்ந்து விடுவான் கைநிறைய சம்பளம் பெறுவான் விடிவு காலம் பிறக்கும் அவனுக்கு நமக்கு நம் குடும்பம் முழுமைக்குமேதான்.
பொழுது போகாத நேரங்களிலும் சுகமான சோம்பல் வேளைகளிலும் அவன் கட்டிய எண்ணக் கோட்டைகளுக்கும் பறக்க விட்ட கற்பனைக் காற்றாடிகளுக்கும் ஒரு கணக்கு இருக்க முடியாது தான்.
எம்ப்ளாய்மென்ட் எக்ஸ்சேஞ்சில் பெயரை பதிவுசெய்வது முதல் தினசரிப் பத்திரிகையில் வேலை காலிப் பகுதியில் உள்ள வரி விளம்பரங்களை படித்து தகுதியானது எனத் தோன்றியனவற்றுக்கு மனுக்கள் எழுதி அனுப்புவது எவர் எவரையோ போய் பார்த்து அங்கும் இங்கும் சிபாரிசு செய்யச் சொல்லி அலைவது ஈறாக சகல முயற்சிகளையும் மேற் கொண்டான்.
எத்தனை எத்தனை அப்ளிகேஷன்கள் எழுதினான் எத்தனை பெரிய மனிதர்களை பார்த்தான் அநேக நிறுவனங்கள் நடத்துகிற இன்டர்வ்யூ என்கிற கண் துடைப்பு நாடகங்கள் எத்தனையில் பங்கு கொண்டான்.
அவனைச் சுற்றி ஆசைக் கொலுக்கள் அமைந்த பெற்றோர் காலநிலை மறந்து சமுதாய நிலையை எண்ணாது நாட்டின் நிலைமையைக் கருதாது ஆத்திர நிலையை அடைந்தார்கள்.
ஏதேதோ காரணங்களுக்காக யார்யாரோ எப்படி எப்படியோ தங்களைத் தாங்களே சாகடிப்பது வாழ முடியாதவர்கள் தங்கள் பிரச்னையை வேறு வழிகளில் தீர்த்துக் கொள்ள வகையற்று இறுதியான ஒரே முடிவை கையாளத் துணிகிறார்கள் என்பதை உணர்த்தியது.
இவங்க எலாருமே கிளார்க் குளாகவும் ஆபீசர்களாகவும் டாக்டர்களாகவும் என்ஜினியர்களா கவும் வந்து நல்லா சம்பாதிக்கணுமின்னு தான் ஆசைப்படுறாங்க.
மேல் படிப்பு படிக்கப் படிக்க உயர்ந்த உத்தியோகம் கை நிறையச் சம்பளம் வசதியான வாழ்க்கை எல்லாம் கிடைக்கும்கிற ஆசையிலேதான் ரொம்பப் பேரு படிக்கிறாங்க படிச்சு முடிச்சா வேலை கிடைக்காத திண்டாட்டம்.
இன்னொரு பக்கம் நாட்கூலியாக மிகக் குறைந்த சம்பளம் பெறுகிற உழைப்பாளிக மற்றும் மாதச சம்பளம் என்று ஒருசில நூறுகளே பெற்றுக் கொண்டு வேலை பார்க்கிறவங்க.
அதை வைத்துக் கொண்டு சாப்பாட்டுக்கும் பத்தாம டிரஸ் வீட்டு வாடகை மருந்துச் செலவு என்று எதுக்கும் பணம் போதாமல் திண்டாடுற குடும்பங்களும் நிறையத்தான் இருக்கு.
எதைப் பற்றியும் கவலைப் படாமல் நோட்டு நோட்டாக எடுத்து அலட்சியமாகச் செலவு பண்ற வங்களும் இருக்கத்தான் செய்கிறாங்க இந்த வாழ்க்கை முறையும் சமூக அமைப்பும் எதுவுமே சரியாக இல்லைடே.
இவர் ஒரு ரசமான பேர்வழி தான் என்று அவன் எண்ணினான் முதலில் பிறகு அவர் பேச்சில் இருந்த உண்மை கள் அவன் உள்ளத்தில் சலனங்கள் எழுப்பலாயின.
வேலை இல்லாது கஷ்டப்படுகிறவர்கள் வேலை என்று ஏதேதோ செய்து சம்பளம் என்று ஒரு சிறு தொகை பெற்றும் சரியாக வாழ முடியாமல் அவதிப்படுகிறார்கள் கடுமையாக நாள் முழுவதும் உழைத்தாலும் முழு வயிற்றுச் சாப்பாட்டுக்கு வகை செய்ய முடியாமல் அரைப் பட்டினி நிலையில் நாளோட்டுகிறவர்கள் போன்றோரைப் பற்றி அவன் எண்ணத் தொடங்கினான்.
இப்படி பெரும்பாலோருக்கு வாழ்க்கையே பெரும் போராட்டமாகவும் அவர்களது விருப்பத்துக்கு விரோதமாக அவர்களது மீது சுமத்தப்பட்ட கணத்த சிலுவையாகவும் இருக்கிற போது தான் எதிர்த்து நின்று போராடிச் சமாளிக்க அஞ்சியும் சுமந்தாக வேண்டிய கட்டாயப் பளுவை சுமக்கத் தெம்பு இல்லாமலும் தோல்வியுற்றுத் தளர்ந்து தன்னையே அழித்துக் கொள்ள எண்ணுவது நியாயம் அல்ல என்று அவனது சிந்தனை அறிவுறுத்தியது.
அவன் தன் பாதையில் எதிர்ப்படுகிற தொழிலாளர்களையும் விவசாயிகளையும் பிறரையும் அவரவர் வாழ்க்கை பற்றியும் பிரச்னைகள் குறித்தும் அனுதாபத்தோடு விசாரித்தான்.
அவர்கள் சிறிதளவு விரக்தியோடு அலுப்புடனும் பேசிய போதிலும் வாழ்க்கையில் பற்றுதலும் வருங்காலத்தில் நம்பிக்கையும் கொண்டவர்களாக இருப்பதை அவன் உணர முடிந்தது.
உடல்குறை உள்ளவர்கள் கூட ஏதேனும் ஒரு சிறுதொழில் தையல் வாட்ச் ரிப்பேர் குடைரிப்பேர் போன்ற எதையாவது செய்து பிழைப்பு நடத்த முயல்வதை அவன் கண்டறிந்த போது அவனுக்கு உள்ளத்தில் புதியஒளி தோன்றியது.
முக்கிய ரஸ்தாவில் இருந்த சினிமா தியேட்டர் எதுக்காவது அவசரமாகச் சென்று கொண்டிருந்த அலங்காரி களில் எவளாவது அந்த முகத்தின் சொந்தக்காரியாக இருக்கலாம்.
நாகரிக அலைகள் பலரக வேகவாகனங்களாக அப்படியும் இப்படியும் இயங்குகிற பிரதான நெடுஞ்சாலையில் குறுக்கே கிடந்த தண்டவாளங்களுக்கு வேலியாக நின்ற லெவல் கிராசிங் கேட்டுகள் அடைபட்டிருந்த நேரம்.